Na temelju članka 33. Statuta Općine Omišalj („Službene novine Primorsko-goranske županije“ broj 5/21), a u smislu članka 71. stavak 1. Zakona o komunalnom gospodarstvu („Narodne novine“ broj 68/18, 110/18 i 32/20), Općinsko vijeće Općine Omišalj, na 10. sjednici održanoj 5. svibnja 2023. godine, donijelo je

**ZAKLJUČAK**

Prihvaća se Izvješće o izvršenju programa građenja komunalne infrastrukture za 2022. godinu.

Izvješće iz točke 1. ovog Zaključka čini njegov sastavni dio.

Ovaj Zaključak objavit će se u „Službenim novinama Primorsko-goranske županije“

KLASA: 024-01/23-01/37

URBROJ: 2170-30-22-01-9

Omišalj, 5. svibnja 2023.

**OPĆINSKO VIJEĆE OPĆINE OMIŠALJ**

 **Predsjednica**

 **Dunja Mihelec, v.r.**

Na temelju članka 71. Zakona o komunalnom gospodarstvu („Narodne novine“ broj 68/18., 110/18. i 32/20) i članka 44. Statuta Općine Omišalj („Službene novine Primorsko-goranske županije“ broj 5/21.) Općinska načelnica Općine Omišalj podnosi Općinskom vijeću Općine Omišalj

**IZVJEŠĆE O IZVRŠENJU**

**programa građenja komunalne infrastrukture za 2022. godinu**

**Članak 1.**

Program građenja komunalne komunalne infrastrukutre za 2022. godine objavljen je u „Službenim novinama Primorsko-goranske županije“ (broj broj 33/21, 14/22, 30/22 i 42/22) i ostvaren je kako slijedi:

|  |
| --- |
| **GRAĐEVINE KOMUNALNE INFRASTRUKTURE KOJE SE GRADITE RADI UREĐENJA NEUREĐENIH DIJELOVA GRAĐEVINSKOG PODRUČJA** |
| **AKTIVNOST** | **PLAN** | **IZVRŠENJE** | **%** |
|  | Javni sanitarni čvorovi | 143.400,00 | 143.318,75 | 100 |
|  | Gradnja javne rasvjete | 15.500,00 | 15.385,00 | 100 |
|  | Dječji vrtić Njivice | 38.000,00 | 37.937,50 | 100 |
|  | Dječje igralište „Stran“ | 340.500,00 | 340.261,22 | 100 |
| **UKUPNO** | **537.400,00** | **536.902,47** | **100** |

|  |
| --- |
| 1. **Javni sanitarni čvorovi**

Sredstva su utrošena za izvedbu sanitarnog čvora na plaži Pesja u Omišlju. Naime, zbog izrazito lošeg i derutnog stanja zamijenjen je postojeći sanitarni čvor te je postavljen novi. Sanitarni čvor montažni je objekt obložen ukrasnim drvenim letvicama u sivoj boji, a sastoji se od muškog i ženskog WC-a te WC-a za osobe s invaliditetom. Ukupno je na nabavu i postavljanje javnog WC-a utrošeno 143.318,75 kn. |
| 1. **Gradnja javne rasvjete**

Iznos od 15.385,00 kn utrošen je za izvedbu dva nova rasvjetna tijela na Bajču u Omišlju. |
| 1. **Dječji vrtić Njivice**

Sredstva su utrošena za dovršetak izrade idejnog porjekta za izgradnju Dječjeg vrtića Njivice. Idejno rješenje je koncipirano tako da će broj odgojnih skupina biti ukupno 5, što se za jednu skupinu povećava u odnosu na početni projektni zadatak, a sve prema preporuci uprave Dječjeg vrtića Katarina Frankopan Krk.. |
| 1. **Dječje igralište „Stran“**

Sredstva su utrošena na izvedbu radova na uređenju dječjeg igrališta „Stran“. Radovi na izgradnji dječjeg igrališta počeli su u listopadu 2021. godine, a završeni su počekom 2022. godine. Naime, u ožujku 2022. godine izvršena je ugradnja lijevane sigurnosne antitraumatske podloge na dječjem igralištu te su montirane sve sprave. Igralište je površine 250 m2, a ukupno je montirano sedam dječjih sprava za igranje: greda za ravnotežu, klackalica za djecu (dvosjed), kombinirana sprava, trampolin, dvostruka ljuljačka s jednom sjedalicom i sjedalicom košarom, vrtuljak i njihalica na opruzi. |

|  |
| --- |
| **GRAĐEVINE KOMUNALNE INFRASTRUKTURE KOJE SE GRADE U UREĐENIM DIJELOVIMA GRAĐEVINSKOG PODRUČJA** |
| **AKTIVNOST** | **PLAN** | **IZVRŠENJE** | **%** |
|  | Gradnja kolno – pješačkih prilaza | 460.000,00 | 350.804,05 | 76 |
|  | Parkiralište Pod Orišina | 5.694.000,00 | 5.692.859,76 | 100 |
|  | Gradnja javne rasvjete | 144.500,00 | 144.093,75 | 100 |
|  | Uređenje cesta uz EU projekt prikupljanja, odvodnje i pročišćavanja otpadnih voda na području općine Omišalj | 195.800,00 | 195.747,45 | 100 |
|  | Izgradnja POSAM-a | 40.000,00 | 31.250,00 | 78 |
| **UKUPNO** | **6.494.300,00** | **6.414.755,01** | **99** |

|  |
| --- |
| 1. **Gradnja kolno – pješačkih prilaza**

Troškovi se odnose na uređenje parkirališta u ulici Nikole Jurjevića u Njivicama te na otkup zemljišta, po građevinskoj dozvoli, za rekonstrukciju ulice Večja u Omišlju.Općina Omišalj je još krajem 2021. godine postavila parkirne stupiće u ulici Nikole Jurjevića u Njivicama kako bi spriječila nepropisno parkirana vozila u pješačkoj zoni. Početkom 2022. godine, u nastavku ulice Nikole Jurjevića, započeti su radovi na uređenju makadamskog dijela ceste kako bi se, osim rješavanja problema nepropisno parkiranih vozila, dobilo novih parkirnih mjesta. Radovi su završeni do početka turističke sezone, dobiveno je 20 novih parkirnih mjesta koja su ušla u sustav naplate, a ista ulaze u zonu gdje vrijedi povlaštena karta. Vrijednost investicije iznosila je 123.609,85 kn.Preostali iznos od 209.423,76 kn utrošen je za otkup zemljišta (364 m2), po građevinskoj dozvoli, za rekonstrukciju ulice Večja u Omišlju. |
| 1. **Parkiralište Pod Orišina**

Početkom srpnja 2022. godine završeni su gotovo svi građevinski radovi na rekonstrukciji parkirališta Pod orišina u Omišlju. Od nedovršenih radova nisu izvedeni radovi, u nadležnosti HEP-a, na izvedbi priključka električne energije na građevinu, a koji su neophodni za ishođenje uporabne dozvole.U 2022. godini utrošena su sredstva u iznosu od 5.692.859,75 kn od kojih je 5.616.684,75 kn utrošeno na realizaciju građevinskih radova na uređenju parkirališta Pod orišina, a ostalih 76.175,00 kn utrošeno je na usluge stručnog nadzora i koordinatora zaštite na radu. Realizirani iznos obuhvaća izvedbu građevinskih radova i radova na elektroinstalacijama. Površina obuhvata iznosila je 3.600 m2, a prometnim rješenjem organizirano je okomito parkiranje vozila na parkirna mjesta dimenzija 2,5×5,0 m (uz nekoliko uzdužnih parkirnih mjesta dimenzija 2,0×6,5 m) – ukupnog kapaciteta nešto manje od 160 parkirnih mjesta. Konstrukcija parkirališta u dvije etaže izvedena je od prefabriciranih armirano-betonskih elemenata. Izvedeno je devet stupova visine 3,60 m, izvršena je montaža predgotovljenih grednih nosača (B i L nosači) – raspona 8,0 m te prednapregnutih pravokutnih armiranobetonski grednih nosača raspona 15,0 m. Tlocrtna dimenzija konstrukcije, uzimajući u obzir samo stupove, je 19×31 m. U sklopu uređenja parkirališta rekonstruirat će se i nogostup u ulici Pod orišina, a sve nakon izvedbe radova od strane HEP-a. |
| 1. **Gradnja javne rasvjete**

U 2022. godini, kroz ugovor o proširenju javne rasvjete na području Općine Omišalj, izvedeni su radovi na Lokvici, Zagradi, Medermuniće u Omišlju te u ulici Ivane Brlić Mažuranić u Njivicama. Od navedenih ulica najveći je zahvat bila izvedba nove javne rasvjete u ulici I.B.Mažuranić. Naime, u suradnji sa Hrvatskim Telekomom, duž cijele ulice izvedena je kabelska kanalizacija (priprema za montažu optičkih kabela) i ugrađeno je četiri nova stupa javne rasvjete. Po završetku svih radova ugrađen je novi sloj asfalta ukupne površine 400 m2. Općina Omišalj za spomenute radove utrošila je 144.093,75 kn.  |
| 1. **Uređenje cesta uz EU projekt prikupljanja, odvodnje i pročišćavanja otpadnih voda na području općine Omišalj**

Iznos od 69.300,00 kn utrošen je za financiranje izrade idejnog rješenja i glavnog projekta „Projektiranje fekalnih kanalizacijskih kolektora na području Općine Omišalj“, a odnosi se na projektiranje kanalizacijskih kolektora koji nisu obuhvaćeni EU projektom.U sklopu radova na kanalizaciji sklopljen je Ugovor za realizaciju kapitalnog projekta „Projekt izgradnje širokopojasne mreže sljedeće generacije na otoku Krku“. Projekt je sufinanciran od strane EU fondova u iznosu od 61,1 mil. kn (74,48%). Za navedeni projekt Općina Omišalj izdvojit će ukupno cca 1.790.000,00 kn do dovršetka provedbe istog odnosno do studenog 2023. godine. Realizacija projekta je počela u 2020. godini, a u 2022. godini, za realizaciju istog, izdvojeno je 126.447,45 kn. |
| 1. **Izgradnja POSAM-a**

Sredstva su utrošena za izvedbu idejnog projekta za izgradnju reciklažnog dvorišta. Obuhvat zahvata samog reciklažnog dvorišta iznosit će 2.000-2.500 m2, a u sklopu izgradnje istog predviđena je izgradnja parkirališta s kapacitetom od minimalno 10 parkirališnih mjesta za kamione i 5 parkirališnih mjesta za osobna vozila. Kompletan prostor reciklažnog dvorišta biti će ograđen ogradom visine 2,0 m (panelna ograda). Cijela površina reciklažnog dvorišta treba biti, osim zelenog pojasa, asfaltirana ili armirano betonska površina na kojoj se nalaze spremnici, kontejneri i ostale potrebne posude i oprema. Osim standardnih kontejnera/press kontejnera, u sklopu reciklažnog dvorišta potrebno je ugraditi jedan set polupodzemnih kontejnera. Za potrebe manipulacije s prikupljenim otpadom predviđena je sljedeća oprema: vaga do 10.000 kg, manja vaga do 300 kg te ručni viličar. Također, predviđena je i Zgrada za osoblje - potrebno je predvidjeti zgradu za osoblje s nadstrešnicom (montažni stambeno poslovni kontejner, dimenzija cca. 6x5 m). Pristup na javnoprometnu površinu ostvarit će se prilazom na nerazvrstanu cestu OMI-21.  |

|  |
| --- |
| **GRAĐEVINE KOMUNALNE INFRASTRUKTURE KOJE SE GRADI IZVAN GRAĐEVINSKOG PODRUČJA** |
| **AKTIVNOST** | **PLAN** | **IZVRŠENJE** | **%** |
|  | Izgradnja reciklažnog dvorišta – građevinskog otpada |  47.600,00 | 45.784,20 | 96 |
| **UKUPNO** | **47.600,00** | **45.784,20** | **96** |

|  |
| --- |
| 1. **Izgradnja reciklažnog dvorišta – građevinskog otpada**

Sredstva su utrošena na intelektualne usluge koje je potrebno izvršiti prije pokretanja gradnje reciklažnog dvorišta građevinskog otpada te za plaćanje vodnog doprinosa sukladno ishođenoj građevinskoj dozvoli. Iznos od 8.250,00 kn utrošen je za izradu elaborata procjene vrijednosti prava građenenja odnosno za određivanje godišnjeg anuiteta na pravo građenja za izgradnju reciklažnog dvorišta za građevinski otpad, a iznos od 37.534,20 kn utrošen je za plaćanje vodnog doprinosa. |

|  |
| --- |
| **GRAĐEVINE KOMUNALNE INFRASTRUKTURE KOJE SE REKONSTRUIRAJU** |
| **AKTIVNOST** | **PLAN** | **IZVRŠENJE** | **%** |
|  | Ribarska obala – luka, obalni put i kupalište | 15.000,00 | 15.000,00 | 100 |
|  | Uređenje obalne šetnice - Riva | 2.322.520,00 | 2.322.489,80 | 100 |
|  | Uređenje place u Njivicama |  1.130.000,00 | 1.113.125,01 | 99 |
| **UKUPNO** | **3.467.520,00** | **3.450.614,81** | **100** |

|  |
| --- |
| 1. **Ribarska obala – luka, obalni put i kupalište**

Iznos od 15.000,00 kn utrošen je za izradu projektne dokumentacije za izgradnju parka u Njivicama („Plava terasa“) – faza D zahvata u prostoru rekonstrukcije luke otvorene za javni promet, obalnog puta, kupališta i parka. |
| 1. **Uređenje obalne šetnice - Riva**

Početkom svibnja 2022. godine završeni su svi građevinski radovi na uređenju rive u Omišlju, a sredinom studenog 2022. godine ishođena je Uporabna dozvola od strane Upravnog odjela za prostorno uređenje, graditeljstvo i zaštitu okoliša (ispostava Krk). Ovim zahvatom uređena je površina pješačke i kolno-pješačke namjene u funkciji naselja Omišalj i luke otvorene za javni promet županijskog značaja Omišalj ukupne površine 1.470 m2. Površine su uređene u skladu s obilježjima okruženja, postojećim vrijednostima prostora i kulturnom baštinom. Pješačka površina je pretežnim dijelom namijenjena za šetnju i boravak na otvorenom te za održavanje prigodnih manifestacija. Obalni dio pješačke površine je u funkciji luke, za osiguranje pristupa operativnoj obali u namjeni ukrcaja i iskrcaja putnika u povremenom obalnom pomorskom prometu te komunalnim vezovima. Pješačkim dijelom površine ostvarena je mogućnost interventnog kolnog prometa u posebnom režimu. Obuhvaćeni uređeni prostor uključuje plato smješten uz obalu i pristanišni gat. Dimenzije platoa su 20 m x 40 m, a dimenzije gata su 14 m x 46 m. Na platou smještenom uz obalu izvedeno je novo kameno popločenje te su ugrađene dvije vrste kamena: svijetlije sivi kamen i tamnije sivi kamen – parter pješačke površine je svijetlo siva boja, a pasice kojima je podijeljen parter je tamnije siva boja. Na većem dijelu „stare palade“ (gat) izvršena je sanacija originalnog popločenja, a na manjem dijelu površine izvedena je nova betonska ploča završno brušene obrade. Postavljene su nove kamene bitve (+1 stara bitva) dok je sedam postojećih lijevano željeznih restaurirano. Ugrađena je nova javna rasvjeta, postavljene su klupice, ormarići za struju i vodu za korisnike plovila, kao i novi aneli za privez barki. Restauriran je postojeći spomenik Papi, a na spoju „stare“ i „nove“ palade ugrađena je ploča sa svim relevantnim povijesnim činjenicama.Projekt je izrađen u suradnji sa Županijskom lučkom upravom. Ukupna vrijednost investicije iznosila je nešto više od 3,7 milijuna kn od kojih je 2,7 milijuna kn financirano od strane Općine Omišalj, a 1,0 milijuna kn od Županijske lučke uprave. U 2022. godini utrošena su sredstva u iznosu od 2.322.489,80 kn od kojih je 2.199.680,57 kn utrošeno na realizaciju građevinskih radova na uređenju obalne šetnice - Riva, a ostalih 122.809,23 kn utrošeno je na usluge stručnog nadzora i koordinatora zaštite na radu. |
| 1. **Uređenje place u Njivicama**

Početkom ožujka 2022. godine završeni su svi građevinski radovi na rekonstrukciji place u Njivicama, a krajem rujna 2022. godine ishođena je Uporabna dozvola od strane Upravnog odjela za prostorno uređenje, graditeljstvo i zaštitu okoliša (ispostava Krk). Ovim projektom obuhvaćena je rekonstrukcija pješačke površine i izgradnja zamjenske prateće građevine – Placa u Njivicama. Unutar područja obuhvata zahvata izvedeno je sljedeće:- zahvat rekonstrukcije pješačke površine trga i dijela pristupnih ulica na prostoru place u Njivicama, - izgradnja zamjenske prateće građevine, kioska i nadstrešnice.Rekonstrukcijom pješačke površine izvedeno je novo kameno popločenje površine 1.250 m2. Prateća građevina sastoji se od dvije etaže: prizemlja i potkrovlja. Etaže nisu funkcionalno povezane. Pristup potkrovlju je osiguran vanjskim stubištem u zapadnom dijelu građevine, vezanim na galeriju. U prizemlju se nalaze odvojeni prostori turističkog ureda, javnih sanitarija i spremišta, sa zasebnim vanjskim ulazima. Prostore turističkog ureda čini centralni prijemni i prezentacijski prostor, manji ured i wc. Javne sanitarije sadrže wc za invalide koji je ujedno i ženski, te wc za muškarce s predprostorom. Spremište se koristi za pohranu opreme za priredbe i manifestacije te za opremu boćališta. U potkrovlju su organizirani prostori za udruge: višenamjenska dvorana, sanitarni čvor s muškim i ženskim wc-om s predprostorom i prilaznom galerijom. |
| Ukupna površina pratećeg objekta iznosi 146,42 m2 od kojih je 71,50 m2 u prizemlju, a 74,92 m2 u potkrovlju. U kiosku je organiziran prodajni prostor i prostor za dva bankomata dostupna izvana. Dio trga pred pratećom građevinom je natkriven nadstrešnicom. Prostor trga pod nadstrešnicom se alternativno višenamjenski koristi: na dijelu s pješčanom podlogom kao boćalište, gledalište, kao prostor za predstave, za tradicijske mjesne fešte, sajamske prigode i drugo, a uz prateću građevinu dio površine je uzdignut u funkciji pozornice.U 2022. godini utrošena su sredstva u iznosu od 1.113.125,01 kn od kojih je 1.089.763,26 kn utrošeno na realizaciju građevinskih radova na uređenju place u Njivicama, a ostalih 23.361,75 kn utrošeno je na usluge stručnog nadzora i koordinatora zaštite na radu. |

**Članak 2.**

Troškovi u ukupnom iznosu od 10.448.056,49 kuna, a koji se odnose na Program građenja komunalne komunalne infrastrukutre za 2022, financirani su iz Proračuna Općine Omišalj za 2022. godinu i to iz:

- sredstava komunalnog doprinosa u iznosu od 1,203.368,96 kn,

- sredstava komunalne naknade u iznosu od 3,096.837,29 kn,

- sredstava donacije u iznosu od 75.375,00 kn,

- sredstava naknade za legalizacije u iznosu od 12.919,98 kn,

- sredstava pomoći Primorsko-goranske županije u iznosu od 200.000,00 kn,

- sredstava pomoći Ministarstvo regionalnog razvoja i fondova Europske unije u iznosu od 446.693,13 kn,

- sredstava naknade za grobna mjesta u iznosu od 402.085,40 kn,

- sredstva ostalih koncesija u iznosu od 3.202,00 kn,

- sredstava primitaka - APN u iznosu od 144.124,32 kn,

- sredstava naknade za vodni doprinos u iznosu od 4.923,74 kn,

- sredstava općih prihoda 3,149.008,81 kn,

- sredstava naknade za LNG u iznosu od 978.000,00 kn,

- sredstava naknada za koncesije na pomorskom dobru u iznosu od 731.517,86 kn.

**Članak 3.**

Ovo Izvješće objavit će se u „Službenim novinama Primorsko – goranske županije“.

 **NAČELNICA**

 **mr.sc. Mirela Ahmetović, v.r.**